ગણપતિ પૂજા વિશેષ છે અને તેમાં ખાસ કરીને રિદ્ધિ સિદ્ધિના સ્વામી ગણપતિને તેમની મનપસંદ ચીજો ચડાવવામાં આવે છે. પ્રથમ સ્મરણીય ગણપતિની પૂજા- અર્ચનામાં જે ચીજો ચઢાવવામાં આવે છે તેમાં દૂર્વાનું વિશેષ મહત્વ છે. એના સિવાય ગણેશજીની પૂજા અધૂરી મનાય છે. ભગવાન ગણેશને દૂર્વા તો ખુબ પસંદ છે પણ ભૂલથીએય તુલસી ન ચઢાવવી જોઈએ. તુલસીપત્રનો ગણેશ પૂજામાં નિષેધ છે. જેવી રીતે શિવજીની પૂજામાં શંખથી પૂજનનો નિષેધ છે તેવી જ રીતે ગણેશજીની પૂજામાં ભૂલથી પણ તુલસી ન ચઢાવવા જોઈએ. આમ તુલસીએ ભગવાન વિષ્ણુની ઉપપત્ની છે. પણ ગણેશજીને તે પસંદ નથી, જ્યારે ભગવાન વિષ્ણુના માનીતા પત્ની લક્ષ્મીજી એ ગણપતિના ખાસ સખા છે.